O‘zbekistonda Qayta tiklanuvchi energiya manbalari milliy ilmiy-tadqiqot instituti tashkil etildi

Vazirlar Mahkamasining “Energetika vazirligi huzuridagi Qayta tiklanuvchi energiya manbalari milliy ilmiy-tadqiqot instituti faoliyatini tashkil etish chora-tadbirlari to‘g‘risida”gi qarori qabul qilindi, deb xabar beradi Norma.

Prezident qaroriga muvofiq Fanlar akademiyasining “Xalqaro quyosh energiyasi instituti” MCHJ negizida Energetika vazirligi huzurida Qayta tiklanuvchi energiya manbalari milliy ilmiy-tadqiqot instituti va uning tuzilmasida Vodorod energetikasi ilmiy-tadqiqot markazi hamda Qayta tiklanuvchi va vodorod energetikasi texnologiyalarini sinash va sertifikatlash laboratoriyasi tashkil qilingan.
Quyidagilar institutning asosiy vazifalari etib belgilangan:
Institut yuridik shaxs hisoblangan davlat ilmiy tashkiloti bo‘lib, Fanlar akademiyasining “Xalqaro quyosh energiyasi instituti” MCHJning shartnomalari va majburiyatlari bo‘yicha huquqiy vorisi hisoblanadi.
Institut xodimlariga Fanlar akademiyasi ilmiy-tadqiqot muassasalarining tegishli lavozimlari uchun belgilangan mehnatga haq to‘lash va moddiy rag‘batlantirish shartlari tatbiq etiladi.
Shuningdek, institutning tuzilmasi, institutning respublika davlat budjeti mablag‘lari hisobidan moliyalashtiriladigan ilmiy xodimlari sonini bosqichma-bosqich maqbullashtirish jadvali tasdiqlangan.
Hujjat qonun hujjatlari ma’lumotlari milliy bazasida e’lon qilingan va 24-martdan kuchga kirgan.
Avvalroq Energetika vazirligi O‘zbekistonda 2026-yilga borib qayta tiklanuvchi energiya manbalari hajmi qariyb 11 ming megavattga yetkazilishini ma’lum qilgandi. O‘zbekistonning 2022—2026-yillarga mo‘ljallangan taraqqiyot strategiyasiga asosan, mamlakatda “yashil” energetikani rivojlantirishga alohida e’tibor berilgan. Xususan, 2026-yilga borib O‘zbekistonda quyosh va shamol elektr stansiyalari hajmi 8 ming MVtga, gidroelektr stansiyalari hajmi esa 2 920 MVtga (jami 10 920 MVt) yetkaziladi.